রবীন্দ্রনাথ মানবধর্ম ও মানুষের সৌন্দর্য তৃষ্ণার শ্রেষ্ঠ বাঙালী প্রতিভূ এবং এ পথেই তিনি বিশ্বের অন্যতম শ্রেষ্ঠ দিশারী। রবীন্দ্রনাথের এ আবির্ভাব হঠাৎ হয়নি, এর পেছনে রয়েছে পাঁচ হাজার বছরের ভারতীয় সভ্যতা, দর্শন ও সংস্কৃতির বিবর্তন চেতনা যা মোগল যুগে একটি সার্বজনীন পরিণতি লাভ করে। রবীন্দ্রনাথের জীবন দর্শন ও তাঁর সুন্দরের সাধনার অনেক উপাদানই মোগন দর্শন ও সংস্কৃতিসঞ্জাত। এই গ্রন্থে লেখক মোগল দর্শন ও সংস্কৃতির সঙ্গে রবীন্দ্রনাথের সেই সম্পর্ক সন্ধানে নিয়োজিত হয়েছেন।